24 %. За актуализирането на стойностите на показателите за ароматни съединения, водород, синтез-газ и течни черни метали се прилагат специални разпоредби.
 (4)Списъкът на инсталациите, съдържащ информация от значение за безплатното разпределяне на квоти за емисии беше представен на Комисията от държавите членки до 30 септември 2019 г. съгласно член 11, параграф 1 от Директива 2003/87/ЕО. За да гарантира, че стойностите на показателите се основават на правилните данни, Комисията проведе задълбочени проверки за пълнота и съгласуваност на данните от значение за безплатното разпределяне на квоти за емисии, като използва и автоматизирани инструменти. Където беше уместно, Комисията се обърна към засегнатите компетентни органи за разяснения и поправки. В резултат от процедурата Комисията получи набор от точни, съгласувани и съпоставими данни за ефективността по отношение на емисиите на парникови газове на всички стационарни инсталации, обхванати от Директива 2003/87/ЕО. Висококачественият набор от данни беше използван за определяне на преразгледаните стойности на показателите за периода 2021—2025 г. за всеки от 54-те показателя. Данните от подинсталации, попадащи в обхвата на определението за специфичен показател съгласно приложение I към Делегиран регламент (ЕС) 2019/331 на Комисията се използваха за определяна на средните резултати на най-ефективните 10 % от инсталациите през 2016 и 2017 г., както е установено в член 10а, параграф 2 от Директива 2003/87/ЕО и съображение 11 от Директива (ЕС) 2018/410
 4
 .
 (5)С член 27 от Директива 2003/87/ЕО се постановява, че при определени условия държавите членки могат да изключват от СТЕ на ЕС инсталации, които са докладвали емисии под 25 000 тона еквивалент на въглероден диоксид, и които, в случай че извършват дейности с изгаряне, имат номинална входяща топлинна мощност под 35 MW, като се изключат емисиите от биомаса. С член 27а от Директива 2003/87/ЕО се определя, че държавите членки имат правото да изключват от СТЕ на ЕС инсталации, които са докладвали емисии под 2500 тона еквивалент на въглероден диоксид, без да вземат предвид емисиите от биомаса. Няколко държави членки решиха да изключат инсталации от СТЕ на ЕС за периода 2021—2025 г. въз основа на тези разпоредби. Тези инсталации не следва да се вземат предвид при определянето на преразгледаните стойности на показателите.
 (6)Делегиран регламент (ЕС) 2019/331 включва правила за определянето на емисиите на равнище подинсталация, за да се гарантира последователно третиране на емисиите, свързани с получаването, подаването или собственото производство на измерима топлинна енергия, на въглеродсъдържащи отпадни газове и на прехвърлен CO2. За целта съответните емисионни фактори бяха определени чрез използване на стойностите на топлинните и горивните показатели, които от своя страна са били актуализирани чрез прилагане на определените степени на годишно намаление. За получената топлинна енергия с неизвестни или неясно определени емисионни фактори и за подадената топлинна енергия беше използвана стойност 53,3 t CO2 екв./TJ. Тази стойност беше получена като към стойността на топлинния показател беше приложен процент на годишно намаление в размер на 1,6 % за 9-годишния период от 2007/2008 г. до 2016/2017 г. За подадения отпаден газ от действителния му емисионен фактор беше приспадната стойността от 37,4 t CO2 екв./TJ. Тази стойност съответства на емисионния фактор за природния газ (56,1 t CO2 екв./TJ),